Държавен вестник, бр. 90, 2012 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  90
Чл. 82. (1) Ползването на недървесни гор-
ски продукти по реда на  чл. 81, ал. 1, т. 2 от 
горските територии – държавна собственост, 
се извършва след:
1. провеждане на търг от директора на съ-
ответното предприятие или от оправомощено 
от него длъжностно лице по реда на Закона 
за държавната собственост и сключване на 
договор за срок до 10 години;
2. провеждане на договаряне и сключване 
на договор за срок до една календарна година.
(2) Началните цени за провеждането на 
търга и договарянето по ал. 1 се определят 
по реда на Наредбата за оценка на поземлени 
имоти в горски територии, приета с Поста-
новление № 236 на Министерския съвет от 
2011 г. (ДВ, бр. 63 от 2011 г.).
(3) Ползването на недървесни горски 
продукти по реда на чл. 81, ал. 1, т. 2 от гор-
ските територии – общинска собственост, се 
извършва след решение на общинския съвет 
и сключване на договор за срок не по-дълъг 
от 10 години.“
§ 44. Създават се чл. 83 и 84:
„Чл. 83. (1) Позволителното за ползване 
на недървесни горски продукти по реда на 
чл. 81, ал. 1, т. 3 се издава от:
1. директора на ДГС или ДЛС или от оп-
равомощено от него длъжностно лице – за 
горските територии, предоставени за управле-
ние на съответното държавно предприятие;
2. кмета на общината или оправомощено 
от него длъжностно лице – за горските тери-
тории – общинска собственост.
(2) Позволителното за ползване на недър-
весни горски продукти удостоверява правото 
на титуляря да добива през календарната 
година, за която му е издадено, недървесни 
горски продукти от горските територии:
1. предоставени за управление на дър-
жавното предприятие – в случаите по ал. 1, 
т. 1, или;
2. собственост на общината – в случаите 
по ал. 1, т. 2.
(3) За издаване на позволителното по ал. 1 
заинтересованото лице подава заявление до 
органа по ал. 1, т. 1 или 2 и заплаща цена, 
определена със заповед на министъра на зе-
меделието и храните.
(4) В срок до 5 дни от подаване на заяв-
лението органът по ал. 1 се произнася по 
него, като издава или отказва издаване на 
позволителното. Позволителното за ползване 
на недървесни горски продукти се издава по 
образец, утвърден от министъра на земеде-
лието и храните. 
(5) Позволителното за ползване на недър-
весни горски продукти се връчва на заявителя 
след провеждане на инструктаж и запознаване 
с основните правила за добив на недървесни 
горски продукти.
(6) Отказът за издаване на позволително 
по ал. 4 се съобщава на заинтересованото 
лице и може да се обжалва по реда на АПК.
Чл. 84. Добитите по реда на чл. 81 – 83 
недървесни горски продукти могат да бъдат 
предмет на покупко-продажба или на друга 
стопанска дейност.“
§ 45. В § 1 от допълнителната разпоредба 
се правят следните изменения и допълнения: 
1. Точка 21 се отменя.
2. Създава се т. 24:
„24. „Карнет-опис“ е документ по смисъла 
на чл. 50, ал. 10 от Наредба № 8 от 2011 г. за 
сечите в горите (ДВ, бр. 64 от 2011 г.), издаден 
по образец, утвърден от изпълнителния дирек-
тор на Изпълнителната агенция по горите.“
Министър-председател: 
Бойко Борисов
За главен секретар на Министерския съвет: 
Веселин Даков
10424
ПОСТАНОВЛЕНИЕ № 284 
ОТ 9 НОЕМВРИ 2012 Г.
за изменение и допълнение на Устройстве-
ния правилник на Държавната комисия за 
енергийно и водно регулиране и на нейната 
администрация, приет с Постановление № 122 
на Министерския съвет от 2004 г. (обн., ДВ, 
бр. 52 от 2004 г.; изм. и доп., бр. 49 и 83 от 
2005 г., бр. 48 от 2006 г., бр. 55 от 2008 г., бр. 58 
от 2010 г. и бр. 57 и 107 от 2011 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 10, ал. 1 т. 13 се отменя.
§ 2. В чл. 16, ал. 3, т. 10 думата „стимули-
ране“ се заличава. 
§ 3. В чл. 19, ал. 3, т. 2, буква „б“ думата 
„атестирането“ се заменя с „оценяването“. 
§ 4. В глава четвърта наименованието на 
раздел VІ се изменя така: 
„Работно време, пропускателен режим и 
заплата“.
§ 5. Глава пета се отменя.
§ 6. Създава се чл. 63:
„Чл. 63. Редът за образуване, разпределяне и 
ползване на средствата за заплати се определя 
с вътрешни правила за заплатите, които се 
приемат с решение на комисията.“
Заключителна разпоредба
§ 7. Постановлението влиза в сила от деня 
на обнародването му в „Държавен вестник“. 
Министър-председател: 
Бойко Борисов
За главен секретар на Министерския съвет: 
Веселин Даков
10425